s esch Afang Juni, en Zeitpunkt, wu  die Daache noch zimmlich lang sinn. Mer treffen uns  vier Mann houch  morchens in aller Frieh an de ILE DE FRANCE in Landaach; vun do aus starte mer mim Audo. Knapp e halwi Stunn speerer simmer schun an unserm erschte Ziel: in Gleisweiler, im PÄLZISCHE NIZZA. Vun do aus ess jetzat numme en Katzesprung niwwer uff die GOLAN-HEEH, BERMUDA-DREIECK saachen manche ach zu dääre direkt am Ortseigang vun Frankweiler gelechene Weiwirtschaft. Se trinke krieche mer um die Uhrzeit noch nix, awwer do kumme mer jo  immer wirrer emol anne.  Nooch Frankweiler, ugfehr nooch de halwe Streck Richtung Alweschweiler, fahrmer nääweniwwer, halten, steichen aus un genießen den dolle Ausblick nab in dÄiwening, wu sich in de erschte Morchesunnestrahle die PÄLZISCH TOSCANA präsentiert; nit satt sähne kimmer uns schier an dem wunnerschäine Bild, awwer schließlich hämmer jo noch allerhand vor uns un missen weirer. In Annweiler dann halte mer s zwättemol a un steichen zum zwätte Mol aus: De SCHIPKA-PASS  er hääßt wirklich  sou; der schmale Durchgang nääwich de Quääch  kimmer narre uff unsre Fieß passiere, mim Audo esch dorte kä Durchkummes.  Zu unserm negschde Afahrtspunkt gehts glei hinnich Annweiler dEwwerschbach nuff, drowwe rechts ab, an Gousch (Gossersweiler) vebei un durch de KAUKASUS weirer bis an de Berwartstää bei Erlebach. Wissawie vum Hans Trapp, dem alte Raubritter seine Burch, kraxle mer sticker 200 Meerer steil de Baijch nuff, bis mer vor dem runde Turm vun KLÄÄ-FRANKREICH stäihn. Die Virtelstunn  Veschnaufpaus, wu mer uns jetzt gunnen, duht uns all mäh wie gut. De Wääch zum negschde Etappeziel fiehrt uns iwwer Dah in en Birmesenser Stadtdääl, wu genausou hääßt, wie en Baijch im Sinai-Gebirch, nämlich HOREB. Uffem HOREB hänn johrzehtelang die Birmasenser Fußballer gekickt, d i e Klub, wie die Schuuchstädter zu ehrm FKP saachen. E Stippvisit, un schun steire mer iwwer die B 270 Lautre a. Die bissel länger Streck nitze mer aus far s zwätte Friehstick; dodefor hämmer schließlich jo unser  Wurscht&#64979; und Keesweck mitgenumme; ebbes Trinkbares hämmer nadierlich a debei.  Uff de Vochelweh bieche mer links ab un drehen  genau wie uff unserm Pla vorgsähne  unser Runde durch KLÄÄ AMERIKA: ILLIONOIS-PLACE  KANSAS&#64979;STREET  WASHINGTON-SQARE  GEORGIA-CICLE  FLORIDA-LOOP  CONNECTICAT&#64979;. COLORADO&#64979;, CAROLINA&#64979; un CALIFORNIA-AVENUE  DELAWARE-LOOP  ARIZONA&#64979;, ARKANSAS&#64979; un ALABAMA-STREET  ARIZONA-BOULEVARD un von do aus iwwer die  PARISER-STROOSS in dInnestadt. In de LAVANDÉE (däs esch die Mühlstroß) schnaufe mer e paar Mol dief ei, awwer vun Atlantikluft kä Spur! Denooch gehts in dOschtstadt, wu uns die KRIM(M) intressiert, e Stadtvirrtel zwische de Mannemer&#64979; un de Fischer&#64979; bzw. Altewoochstrooß, souwie siedlich devu NEI-RUSSLAND, e gräißres Wohngebiet zwische Eisebahstrooß un Messeplatz.  Aus Lautre haus, gehts durch de Pälzer Wald un s Lambrechter Dahl naus in dVorrerpalz. In Neistadt, nit weit vun de  Poscht, paijke mer, schaffen uns niwwer uff die anner Strooßeseit un lääfen e Stick de ÄGYPTE-PAAD, e ganz schmal Gässel, nei un wirrer serick ans Audo. Weil mer gut in de Zeit lichen, erlauwe mer uns aschließend im Kloschterstiwwel in Nirrerkirche jetzat e vedienti Meddaachspaus. Nooch me astännische Pälzer Rumstick mit Beilaache un ämme spritziche Nirrerkircher Schloßbaijch-Rieslingschorle, rausche mer nunner uff Reederschem; dorte esch nämlich e ganzi Strooß lang HOLLAND dehääm!  Rund e halwi  Stunn brauche mer vun Reederschem bis uff Friesnem: Die Mäichlichkeit, uff unsre Duur dorte die INSEL KRETA, e Iwwerbleibsel vum alte Doorf Friesnem asepeile un außerdem ach emol in den Stadtdääl INSEL CUBA neisegucke, losse mer uns nit entgäih.  Nooch denne zwää Abstecher ins Mittelmeer un in dKaribik halte mer uns weirer freehlich, fresch und frei an die Neeh vum Rhei: Zwische Neihoffe un Altrip macht uns die BLAUE ADRIA, en sauwrer klarer Baaresee, direkt Luscht, ehr nassi Bekanntschaft se mache,  awwer känner vun uns Helde hot dra gedenkt, sei Badhosse mitsenemme! Alsfort  e kiehles Glas Bier im Strandhotel esch ach e Erfrischung; s wär jo velleicht anit grad s Richtiche geweßt, sich mime volle Bauch ins Wasser se stirze.  Dreizeh, virrzeh Kilemeerer weirer siedlich, in Speyer, bsichtiche mer nääwich em Dum, wie die Speyremer zu ehrm Kaiserdom saachen, de EELBÄÄRSCH (Ölberg), e relichiösi Skulptur, un denooch diehmer im Speyrer Weschte KAMERUN en Bsuuch abstatte. E bissel weirer eß zu  unsre drittletschte Station, de TIRKEI, ännre Wohngechend ime Außevirrtel vun Wörth. Tirke herre mer awwer wahrscheins mähner getroffe wie do, wammer statts an Germerschem v e b e i uff Germerschem n e i gfahre weern!  Mittlerweil gehts langsam em Owed zu. Mer saachen em Siedoschtpalzeck adschee, fahrn durch de Behwald Richtung Nordwescht un kummen iwwer Kannel  Haijxe  Offebach uff Houscht, däß wu jo  wie mer all wissen  de Häämetort vun unsre jetziche Deitsche Weikeenichin Katja esch. In de  Houschter Gemaijgung bstaune mer, nit weit vum Mausturm, de GRAND CANYON, en ugfehr 250 Meerer langke nei agelechte Houhlwääch mit meererhouche Steilwänd. Ää Doorf weirer, in Essinge, kurve mer noch durch die SPANIER-Strooß, un dann ?